# data[].attributes.body
הסבר את עמדתם של מנהלי בתי החולים בנוגע להסכם החדש

# data[].attributes.attachment_link.readable_text
"המתווה פוליטי, המערכת תקרוס", כתב יו"ר איגוד הכירורגים והתפטר בעקבות התוכנית לקיצור התורנויות. מנהלי בתי החולים הממשלתיים כתבו להורוביץ: "איש לא התייעץ איתנו. היעדר תוכנית מוסכמת מסכנת את בריאות הציבור"

# data[].attributes.attachment_link.title
התפטרות ראשונה עקב פשרת המתמחים - ומנהלי בתי"ח תוקפים: "סכנה לבריאות"

# data[].attributes.attachment_link.description
"המתווה פוליטי, המערכת תקרוס", כתב יו"ר איגוד הכירורגים והתפטר בעקבות התוכנית לקיצור התורנויות. מנהלי בתי החולים הממשלתיים כתבו להורוביץ: "איש לא התייעץ איתנו. היעדר תוכנית מוסכמת מסכנת את בריאות הציבור"

# data[].attributes.attachment_link.readable_text
יו"ר ארגון המתמתחים "מרשם", ד"ר ריי ביטון, התייחסה היום (רביעי) על פריצת הדרך במשא ומתן מול משרד הבריאות ועל משיכת מכתבי ההתפטרות: "שמנו סוף לתורנויות 26 שעות. סיכמתי כעת עם שר הבריאות את כל הפרטים ואני שמחה לבשר שהמאבק הצודק שלנו הצליח. המתמחים והמתמחות ניצחו, עם ישראל ניצח כי הוא יקבל רפואה טובה יותר ולא מרופאים ורופאות עייפים מידי בשעה ה25 לתורנות שלהם".

"הילכו עלינו אימים, יצאו נגדנו בקמפיינים, הכפישו אותנו, ניסו להשתיק אותנו. הניצחון שלנו היום הוא גם על כל אלה. כל מי שניסו לפגוע בנו ובמאבק שלנו, כל מי שלא הספיקה להם עצימת העיניים הצורמת אלא גם עשו ניסיונות בפועל לפגוע ולסכל את המהלך ההיסטורי הזה. היום זה ניצחון הרוח והדרך והנחישות. ניצחון הצדק", הוסיפה.

בהתייחסה למתווה שסוכם אמרה כי "יש שני ביטחונות עיקריים שניתנו למתמחים בימים האחרונים.דיברנו שהמתווה אמורפי, אז קיבלנו עכשיו תאריכים, יעדים, צוות יישום שאנחנו ניקח בו חלק ונוודא שהדבר יקרה בדרך הנכונה ולא יתמסמס".

בארגון מציינים כי ההיתר של שרת הכלכלה אורנה ברביבאי והמתווה המתוקצב של שר הבריאות, שהושגו בזכות המאבק, "משלימים אחד את השני ויוצרים מסגרת חזקה ואיתנה המבטיחה כי הקיצור הוא אמיתי - קיצור שלא ייתקע בגלל אינטרסים צרים של גורמים במערכת".

"מערכת הבריאות, באמצעות קיצור התורנויות, תשיג כ-1,250 תקנים (כחצי מיליארד ש"ח), מיקוד ושיפור ההכשרה, סיוע פארא-רפואי למתמחים, הגדלת מספר הסטודנטים לרפואה ועוד - וכל זה לצד תנאי ההעסקה אנושיים ומניעת הסכנות למטפלים ולמטופלים בעקבות העסקה של 26 שעות ברצף", הוסיפו.

כזכור מוקדם יותר השבוע דווח כי שר הבריאות ניצן הורוביץ הציג "מפת הדרכים" ליישום המתווה לקיצור התורנויות של הרופאים המתמחים. על פי אבני הדרך למתווה קיצור התורנויות, החל מהשבוע הבא יופעל צוות יישום למתווה קיצור התורנויות בראשות המשנה למנכ"ל משרד הבריאות ובהשתתפות נציג משרד האוצר, נציג מנהלי בתי החולים, נציג ההסתדרות הרפואית ונציגי מתמחים.

בסוף חודש מרץ 2020 מתווה קיצור התורנויות ייושם בעשרה בתי חולים בפריפריה, ובסוף חודש נובמבר המתווה יורחב למחלקות פנימית ורפואה דחופה בשני בתי חולים במרכז הארץ. בחודש מרץ 2023, המתווה יורחב בשנית מחלקות פנימית ורפואה דחופה בכל בתי החולים בישראל. בנוסף לכך נקבע כי עד 2025 כל המתמחים, בכל המקצועות, גם הכירורגים יפסיקו לעשות תורנות של 26 שעות תורנות.

ד"ר אורי אוזן, מתמחה ברפואת משפחה וממובילי המחאה שוחח עם ענת דוידוב ב-103FM והתייחס למתווה: "המתווה שנחתם בין משרד הבריאות לארגון מגדיר לשמחתי את הסיום של כל התקופה הזו תוך 4 שנים, עוד לפני סיום ההיתר. ההיתר זה מה שמחריג את הרופאים משאר בני האדם שאסור להם לעבוד 12 שעות".

"שר הבריאות קבע מתווה שבו מוציאים את כל המקצועות, כולל המקצועות הכירורגים, מהברוך הזה תוך 4 שנים עד סוף 2025 בצורה הדרגתית, הוסיף.

לדבריו, "סיימתי את התורנויות שלי לפני ארבעה חודשים אבל חברים שלי שעובדים מ7:00 בבוקר ועד 10:00 בבוקר יום למחרת, יוכלו להגיע יותר רעננים בשעה 15:00 ולעשות את הניתוחים שלהם כשהם הרבה יותר רעננים. לעבוד במקום 25-26 שעות רק 16 זה הבדל גדול".

# data[].attributes.attachment_link.keywords[]
מחאת הרופאים המתמחים

# data[].attributes.attachment_link.title
יו"ר ארגון המתמחים: "רגע היסטורי לרופאות ולרופאים, עם ישראל יקבל רפואה טובה"

# data[].attributes.attachment_link.description
יו"ר ארגון המתמתחים "מרשם", ד"ר ריי ביטון, התייחסה היום (רביעי) על פריצת הדרך במשא ומתן מול משרד הבריאות ועל משיכת מכתבי ההתפטרות: "שמנו סוף לתורנויות 26 שעות. סיכמתי כעת עם שר הבריאות את כל הפרטים ואני שמחה לבשר שהמאבק הצודק שלנו הצליח.

# data[].attributes.headline
מחאת הרופאים

# data[].attributes.subject
מחאת הרופאים

# data[].attributes.body
https://www.mako.co.il/news-lifestyle/2021_q4/Article-1768343254a5c71027.htm

על מה הרופאים מוחים?

# data[].attributes.attachment_link.readable_text
מחאת המתמחים לקיצור שעות התורנויות עולה שלב: נציגי ארגון "מרשם" הגיעו למשרד הבריאות בתל אביב, שם הגישו מכתבי התפטרות בשם יותר מ-2,500 מתמחים * כשהגיעו, הם נתקלו במאבטחים שמנעו מהם להיכנס ולהגיש את המכתבים ובדלת נעולה * יו"ר הארגון, ד"ר ריי ביטון, פרצה בבכי: "יום עצוב, נפל דבר בישראל. אין ביכולתנו לטפל כראוי כשעובדים 26 שעות ללא שינה ומנוחה"

אור רביד | N12

אחרי שלא הושג פתרון - המתמחים מימשו את האיום: נציגי ארגון המתמחים "מרשם" הגיעו היום (חמישי) למשרד הבריאות בתל אביב כדי להגיש את מכתב ההתפטרות שעליו חתומים כ-2,590 מתמחים לרפואה, זאת בעקב כך שהצדדים לא הצליחו להגיע למתווה שיוביל לקיצור שעות המשמרות שלהם.

ד"ר ריי ביטון, מובילת המחאה, הכריזה בדמעות: "זהו יום עצוב מנשוא, שבו נפל דבר בישראל. לכבוד שר הבריאות ניצן הורוביץ, הריני להודיעך על התפטרותנו כרופאים מתמחים. התפטרותנו מוגשת לך בלב כבד ובלית ברירה נוכך העסקה פוגענית של 26 שעות ברציפות, ללא שינה וללא מנוחה".

היא תקפה את שר הבריאות ניצן הורוביץ, וטענה: "הסרת את כל ההבטחות שלך, איננו מסוגלים להמשיך". בשם המתמחים וגם סודנטים לרפואה שאמורים להתחיל את הסטאז' אך לא יעשו זאת, הכריזה על ההתפטרות ההמונית: "זה לא אינטרס אישי שלנו, אלא של המדינה - לוודא שרופאים אינם מותשים, בלתי מרוכזים וחסרי אמפתיה לנוכח התנאים הלא אנושיים".

המתמחים טוענים שכשהגיעו למשרד הבריאות, הם נתקלו במאבטחים שלא נתנו להם להיכנס ולהגיש את מכתבי ההתפטרות שלהם.

"זה יום מביך וקשה שבו משרד הבריאות נעל את עצמו ואבטח את שעריו במאבטחים כדי לא לאפשר לרופאים המתמחים להגיש את 2500 מכתבי ההתפטרות", אמרה עו"ד סיגל פעיל, מומחית בדיני עבודה המייצגת את ארגון הרופאים המתמחים 'מרשם'. " לכן הנחיתי את הרופאים לבצע 'המצאה כדין' ולהדביק את מכתב ההתפטרות על הדלת הנעולה של המשרד ואת 2,500 החתימות בכניסה בסמוך לדלת."
המתווה של שרי הבריאות והכלכלה - שנדחה על ידי המתמחים
השר הורוביץ ושרת הכלכלה אורנה ברביבאי הציגו אתמול את המתווה לקיצור שעות התורנות של המתמחים בבתי החולים. על פי המתווה שהוצג, שעות התורנות יקוצרו מ-26 שעות ל-18 שעות במקצועות שאינם כירורגיים, והמתווה יחל באפריל 2022 בעשרה בתי חולים בפריפריה - ויתרחב לכל הארץ ב-2026. אלא שארגון הרופאים המתמחים "מרשם" הביע התנגדות למתווה - והודיע שאלפי מתמחים מגישים את מכתבי התפטרות.

מחאת המתמחים, ארכיון | צילום: באדיבות ארגון מרשם

"שיקרו לנו, מכרו אותנו והונו אותנו", אמרה אתמול יו"ר הארגון, ד"ר ריי ביטון, לאחר פרסום המתווה. "ביד רועדת ובלב כבד נגיש 2,360 מכתבי התפטרות של מתמחים וסטאז'רים. אנחנו רוצים לבקש סליחה מהמטופלים שלנו ומתנצלים על הצעד הקיצוני הזה שניאלץ לעשות. הייתה אפשרות לתקן את הדבר, רצינו להגיע למתווה מקובל - אך לצערנו זה נמנע".

ביטון הסבירה את התנגדות המתמחים למתווה: "לצערנו, אין בו בשורה אמיתית. הקיצור הוא רק למקצועות שאינם כירורגיים בפריפריה בלבד. גם הטיפול הנמרץ ומחלקת ההרדמה לא במתווה. אין שום הבטחה לגבי קיום המתווה לשנים הבאות. רק 10% מהמתמחים ייהנו מהקיצור בשנת 2021, בעוד ש-90% מהמתמחים ימשיכו עם תורנויות של 26 שעות. יש התחלה של קיצור תורנויות ואנו מברכים עליו אבל זה לא מספיק. ביקשנו שהפעימה הראשונה תהיה על יותר מ-10% מהמתמחים".

ד"ר אורי רוזן, אחד מראשי מחאת המתמחים, האשים אמש את שר הבריאות ניצן הורוביץ בכך שהמתווה שהוצג לקיצור שעות תורנות של המתמחים בבתי החולים בקושי ישפיע על המציאות בשטח. "עבדנו יחד אבל לא פורסם שום מתווה", טען ד"ר רוזן במהדורה המרכזית, ופנה ישירות לשר הורוביץ: "עשית פניית פרסה וסיבוב על הגב שלנו. זה יגיע לפחות מ-10% מהמתמחים. אין דד-ליינים ובסוף אין בשורה. ברור לי שגם בלילה לא אישן טוב כי מחר נצטרך להסתכל למטופלים שלנו בעיניים. מאוד חבל".

"אני שר הבריאות הראשון שמקצר את התורנויות", אמר בתגובה השר הורוביץ, "הפעם אנחנו עושים את זה - וזה קורה. זה הישג היסטורי ובשורה בלתי רגילה שאנחנו מתחילים במהלך אמיתי של קיצור תורנויות בבתי חולים. אנחנו מתחילים בפריפריה וממשיכים למרכז הארץ - ולכן אני לא מבין את הטעם בהתפטרות. אנחנו הולכים עם המתמחים יד ביד ורובם מברכים על הצעד הזה. אני מקבל הודעות תמיכה ממתמחים בכל הארץ".

גורם בכיר בהסתדרות הרפואית טוען כי ארגון מרשם, המוביל את מהלך ההתפטרות, כלל לא מייצג את הרופאים המתמחים בישראל: "רשומים בו בערך 800 רופאים מתמחים בלבד, מתוך כ-7,000 שעובדים בבתי החולים בישראל". עוד הוסיף כי "בקרב המתמחים במקצועות הכירורגיים, חלק גדול בכלל מתנגדים לקיצור של התורניות כי זה עלול לפגוע בהכשרתם". חשוב לסייג ולומר כי אכן חלק מהרופאים המתמחים במקצועות הכירורגיים מתנגדים לקיצור התורנויות, אך בהם יש גם רבים שתומכים.

# data[].attributes.attachment_link.title
N12 - אחרי המבוי הסתום: הרופאים המתמחים מגישים את מכתבי ההתפטרות

# data[].attributes.attachment_link.description
אור רביד | N12 אחרי שלא הושג פתרון - המתמחים מימשו את האיום: נציגי ארגון המתמחים "מרשם" הגיעו היום (חמישי) למשרד הבריאות בתל אביב כדי להגיש את מכתב ההתפטרות שעליו חתומים כ-2,590 מתמחים לרפואה, זאת בעקב כך שהצדדים לא הצליחו להגיע למתווה שיוביל לקיצור שעות המשמרות שלהם.